Ir-Regolament tal-Kunsill (KE) Nru 660/1999
tat-22 ta’ Marzu 1999
li jemenda r-Regolament (KEE) Nru 2075/92 u li jiffissa l-premiums u l-limiti tal-garanziji għall-weraq tat-tabakk skond il-grupp tal-varjetà u l-Istat Membru għall-ħsad ta’ l-1999, l-2000 u l-2001
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 42 u 43 tiegħu,
Wara li kkunsidra r-Regolament tal-Kunsill (KEE) Nru 2075/92 tat-30 ta’ Ġunju 1992 dwar l-organizazzjoni komuni tas-suq ta’ tabakk mhux maħdum [1], u b’mod partikolari l-Artikoli 4(1), 8 u 9(2) tiegħu,
Wara li kkunsidra l-proposta mill-Kummissjoni [2],
Wara li kkunsidra l-opinjoni tal-Parlament Ewropew [3],
Wara li kkunsidra l-opinjoni tal-Kumitat Ekonomiku u Soċjali [4],
Billi ammont supplimentarju jingħata għat-tabakk imnixxef bis-sħana, tabakk ħafif imnixxef fl-arja u tabakk skur imnixxef fl-arja imkabbar fl-Awstrija, l-Belġju, Franza u l-Ġermanja; Billi l-Kunsill ddeċieda li jgħolli dak l-ammont minn 50 % għal 65 % tad-differenza fuq il-bażi tal-ħsad ta’ l-1992; billi din iż-żieda trid tiġi kkalkolata fuq il-bażi tad-differenza bejn il-premium mogħti għal dak it-tabakk għal-ħsad ta’ l-98 u l-premium applikabbli għal-ħsad ta’ l-1992; billi l-Artikolu 3(2) tar-Regolament (KEE) Nru 2075/92 m’huwiex konsistenti ma’ dan; billi l-Artikolu 3(2) tar-Regolament (KEE) Nru 2075/92 għandu għalhekk jiġi emendat;
Billi l-livell tal-premiums għandu jiġi ffisat wara li jingħata kont ta’ l-oġġettivi tal-politika komuni agrikola u b‘mod partikolari biex jiġi assigurat livell ġust ta’ ħajja għal-komunità tal-bdiewa; billi l-ammonti tal-premiums għandhom jirriflettu l-ftuħ tas-suq tal-passat u dak prevvist għal tabakk differenti differenti taħt kondizzjonijiet normali ta’ kompetizzjoni; billi l-livell tal-premiums għandu jkun iffissat għall-tlett ħsad konsekuttivi u marbut mal-limiti tal-garanziji stabbiliti għat-tlett snin tal-ħsad 1999, 2000 u 2001 biex jiġi żgurat li tinżamm l-istabilità tas-settur;
Billi it-tieni paragrafu ta’ l-Artikolu 8 u l-Artikolu 9(2) tar-Regolament (KEE) Nru 2075/92 jipprovdu għall-allokazzjoni bejn l-Istati Membri produtturi ta’ limiti ta’ garanziji għall-kull grupp ta’ varjetà għat-tlett ħsad sa mill-1999;
Billi l-livell ta’ dawk i-limiti għat-tlett ħsad 1999, 2000 u 2001 iridu jkunu ffissati wara li jingħata kont, b’mod partikolari, tal-kondizzjonijiet tas-suq u l-kondizzjonijiet soċjo-ekonomiċi u agrikoli prevalenti fiż-żoni ta’ produzzjoni kkonċernati; billi dan l-iffissar għandu jsir fi żmien biżżejed biex ikun jippermetti lill-produtturi lijippjanaw il-produzzjoni tagħhom għall-imsemmija ħsad;
Billi, bħala riżultat taż-żieda fl-ammonti supplimentarji għat-tabakk imnixxef bis-sħana, tabakk ħafif imnixxef bl-arja u tabakk skur imnixxef bl-arja imkabbar fl-Awstrija, l-Belġju, Franza u l-Ġermanja, il-limiti tal-garanziji għal dawn l-Istati Membri għandhom jitnaqqsu biex tinżamm newtralità fl-estimi;
Billi, fil-waqt li jinżamm il-potenzjal ta’ produzzjoni u l-allokazzjoni tal-kwoti mill-Istati Membri, il-kwoti għall-varjetajiet li għandhom swieq assigurati u li jattiraw prezzijiet tas-suq għoljin għandhom jiżdiedu progressivament għad-detriment tal-kwoti tal-varjetajiet li huma diffiċli biex jinbiegħu u li jattiraw prezzijiet tas-suq baxxi;
Billi il-miżuri in kwistjoni għandhom jiġu ntroduċuti malajr kemm jista’ jkun,
ADOTTA DAN IR-REGOLAMENT:
Artikolu 1
L-Artikolu 3(2) tar-Regolament (KEE) Nru 2075/92 għandu jiġi sostitwit b’dan li ġej:
"2. Ammont supplimentari għandu, iżdaa, jingħata gaħt-tabakk imnixxef bis-sħana, tabakk ħafif imnixxef bl-arja u tabakk skur imnixxef bl-arja imkabbar fl-Awstrija, l-Belġju, Franza u l-Ġermanja. Dak l-ammont għandu jkun ugwali għal 65 % tad-differenza bejn il-premium applikabbli għall-ħsad ta’ l-1998 u l-premium applikabbli għall-ħsad ta’ l-1992 għal dak it-tabakk."
Artikolu 2
Għall-ħsad ta’ l-1999, l-2000 u l-2001, l-ammonti ta’premiums għal kull wieħed mil-gruppi ta’ tabakk mhux maħdum u l-ammonti supplimentarji speċifikati fl-Artikolu 3 tar-Regolament (KEE) Nru 2075/92 għandhom ikunu kif muri fl-Anness I li jinsab ma’ dan ir-Regolament.
Artikolu 3
Għall-ħsad ta’ l-1999, l-2000 u l-2001, il-limiti tal-garanziji riferiti fl-Artikoli 8 u 9 tar-Regolament (KEEC) Nru 2075/92 skond il-grupp tal-varjetà u skond l-Istat Membr għandhom ikunu kif imniżżlal fl-Anness II li jinsab ma’ dan ir-Regolament.
Artikolu 4
Dan ir-Regolament għandu jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fil-Brussel, fit-22 ta’ Marzu 1999.